USA, lavastaja: Clint Eastwood, osades: Clint  Eastwood, Cristopher Carley, Bee Vang, Ahney Her    Draama vananeva karmi mehe maailmavaadete nihkumisest tänu suhetele naabritest pilusilmadega (vabandused poliitilise ebakorrektsuse pärast - toimetus).    Miks nii kõrgel? Küllalt vaikselt on Clint Eastwood suutnud taas aastaga kinolinadele tuua kaks suurepärast filmi. "Gran Torino" mattub küll kohati ettearvatavustesse, ent on siiski küllalt nüanssiderikkalt ning hästi lahendatud lugu, mille kannab välja maestro Eastwoodi suurepärane näitlejatöö.    Miks mitte kõrgemal? Sest filmi sisu tugeva teostuse tagant puuduvad kahjuks piisavalt originaalsed mõtted.    Parim: Urisev Clint Eastwood peategelase rollis põuetaskust relva imiteerivas asendis kätt võtmas. Hrrr.